Newsgroup: italia.trieste.discussioni
Titolo: Friul e Venezia Giulia....

Go leto l'infinita' de post sul tema....purtropo anche Venezia Giulia no xe
el nome giusto, per dirla tuta, el xe sta' inventa' de sana pianta dal Sior
Ascoli  de Gorizia (quel che ga fonda' la societa' filologica friulana) piu'
o meno nela meta' del XIX secolo...e po...darne dei Veneziani a noi, dopo
siezento ani de guera contro la Serenisima...scuseme, ma sona un poco de
ciolta pel cul el nome che vigniva dopra' stoto la Defonta iera tuto altro
altro e che deso saria indoprabile...iera Teritorio de la libera Cita' De
Trieste (po i ga zonta' portofranco), opur litoral adriatico...prima i
fazeva riferimento al libero comun medioevale.....mai Venezia Giulia....
anca sul dialeto venetizado saria de dir qualcosa.....anca perche' el xe
cusi (piu' o meno) da meno de dozento ani....prima i parlava una spece de
furlan, de cui resta ancora  zerti toponimi e qualche resto nel dialeto
parla'...
W l'A.
M.

 l'A. M.
ciau
Lore

"M.(mau)" wrote:

  Bravo condivido pienamente ti si che te ga azeca e parla  "anzi scrito"
giustamente
 quel che xe sta e come xe sta!!!!!!
 Vivissimi complimenti!!!!!!!!
 Eric
  W L'A

 centra niente venezia....Ciau da siba.
Mi go casa un vecisimo Libro che se ciama 20 secoli di Bora sul Golfo e sul
Carso
Xe sai bel e parla dele nostre tere dal eta dela piera in poi!!!
SE lo  gave legelo e se no zerchelo, altrimenti con la scusa de una bira o una
osmizada ve lo mostrero
ciau
Viva L'A

osmizada ve lo mostrero
.. te me da qualche notizia e piu'? volessi andar a zercarlo perche'
el me par sai interesante. 
.. . confesso che no me gavava mai interessa' piu' de tanto la storia,
pero' me ga incuriosido tutti sti interventi.
ciao
-- 
             '''
            (@ @)
+-----oOO----(_)-----------+
Livio (Trieste)  
lg...@iol.it
+------------------oOO-----+
           |__|__|
            || ||
           ooO Ooo

 centra niente venezia....Ciau da siba.
Purtropo no ghe xe una digo una prova archeologica de questo....se sti mati
se gavesi insediado, e i gavesi altera' profondamente la gente locale, ghe
saria piu' de un riscontro, inveze nisba. Savemo di sicuro che i Castricoli
ciamemoli Histri come li ciamava i romani per via de una mata capela
geografica (i pensava che el fiume Histro=Danubio  el fussi tacado al timavo
(l'ignoranza romana su de noi e sui nostri loghi evidentemente ga origini
remote...) e quindi quei che abitava intorno iera Histri per forza) iera
piutosto incazosi, pirateschi ma proprio cativi, e co noi buligava a
romperghe i corni ai foresti i se li rompeva tra de lori, e de sicuro co xe
rivai i celti noi ghe ga de sicuro verto e porte...anzi....un saco de
castelieri i xe ancora co le porte sbarade...e el sbaramento el xe nei piu'
dei casi riferibile all'800 ac..VIII / IX sec.
quindi prima ala presunta invasion e se le xe restade chiuse vol dir che
dopo no ghe iera nisun a riverzerle......sinceramente de chiusure del
periodo no me par de ricordarme....
A sufragar el fato che i celti i se gabi tiniu' un poco fora dei zebedei ghe
saria anche l'atribuzion dele tere ai coloni romani...l'unica atinenza galo
carnica se per un coniome e per l'atribuzion de zerte no ben identificade
tere..ma savemo che la colonia de Tergeste gaveva confini piutosto ampi.
Fina adeso gavemo solo ciacole ma fritole poche, e per parlar de comiade e
cantonade, sopratuto dei autori de un zerto periodo ocio de soto. Basti
pensar che el studio sistematico dei castelieri lo ga cominzia' el
Marchesetti torno el 1870, prima iera solo robe somarie: el Benussi forsi el
iera privo de un saco de informazioni. Con questo no voio negar la presenza
galica (comunque i iera sicuro oltre el timavo, che po no ghe vol sai per
pasarlo....ma solo ribadir el fato che no lo podemo afermar, nel senso che
mi le man sul fogo no le meteria...piutosto xe necesario istruir altre
prove...e  mi zerco..
Un autor moderno sai sientifico e poco ciacolotico xe Dante Canarella. Tuta
la vita a studiar el Carso..de soto e de sora (nel senso dai ipogei ai
perigei), un castelier ricostrui' (in parte, Rupinpicolo).....darghe una
leta merita...
Per esempio...sul cocusso xe un cumulo za' segnalado dal Marchesetti e mai
indagado...noi savemo che i celti fazeva i cumuli...tra Basoviza e Sesana
ghe saria dei confini de tere simili (ripeto SIMILI, no che xe...) a una
centuriazion romana (el modo de divider le partiziele da spartirghe ai
coloni) orientada coi asi (cardo e decumano che po no se xe sicuri nianca de
quei) de Tergeste.
Far 2+2 in archeologia xe tropo fazile.....bisogna eser sicuri..
W l'A.
M.

Livio wrote:

Ciau Livio
bon vedero de darte qualche informazion, cmq se un giorno mai riveremo becarse
tuti, per lo meno te mostrero el libro.
Ciao Eric

"M.(mau)" wrote:

  Ciao Mau
  No so se te pol eser de aiuto ma za che te acenavi a Basoviza , poso dirte che
el nome deriva dalla parola slovena Bezeg che saria Sambucco, infati te lo trovi
ancora adesso, ma una volta ghe iera tanto, ma sai tanto.Dopo per quanto ne so
sti nomadi Slovacchi 1000 e più anni fa se ga cala zo e rivando nella attuale
Basovizza, i la gabi lori ciamada cusi da apunto Bezeg, che po xe diventa
Bazovica, o Basovizza se te preferisi.
Parlando con una signora Slovacca, la me ga conta che nel suo paese, se un altro
paeseto ononimo a Basovviza, e lori tante volte per dir Sambucco i disi nianche
Bezeg, ma Bazovica, de qul che go capi, xe una forma dialettale ditta per rider.
El mio libro 20 secoli di Bora sul golfo e sul Carso, definisi gli antenati dei
"Carsolini" come "Celtici Protoslavi",   e cmq se te osservi i portoni dele vece
case carsiche, te notera che sula piera xe sempre inciso el fior a sei petali.O
che per i solstizzi quasi tutti i paesi fa el Falò, anche se col processo de
cristianizazion, xe anda a cimarse notte de San Givanni o una roba del genere.
Ultima curiosita, go leto che Braghe xe una parola Celtica, che xe rimasta nel
dialetto Triestin, riferindose sempre alle braghe "pantaloni"
Bon go fini
Ciao e bon giorno a tutti
Eric

 Eric
Ok per i toponimi sloveni de derivazion botanica (esendo gente de campagna i
xe quasi tuti cusi'...un studioso sloven ga fato un otimo e completo studio
sul tema...prof P. Merku' : tute le opere sui toponimi e androponimi del
Carso, tropo longo descriverle tute, e comunque no xe facile trovale tradote
in italian)...ma CELTI PROTOSLAVI no la digeseriso...e te conto perche'.....
sia i Celti che le popolazioni de lingua slava, partien al grupo linguistico
indoeuropeo...che iera portado dale popolazioni, tipo i Kurgani, che se
spostava in Asia tra el V e el IV milenio AC...sti grupi in continua
migrazion, a un certo punto ga incomincia' a dividerse..un grupo ga punta
deciso verso ovest, e l'altro xe resta' a pindolarse a est....col pasar dei
mileni, el linguagio comunque ciapa tali e tante diferenze che se lo pol
divider in due grupi fondamentali, definiti da come se pronunzia la parola
CENTO..Kentum a ocidente e Satem a oriente..deso...coi ziri linguistici el
kentum xe diventa' per esempio el nostro cento o le varianti sasoni de
undert...e pei slavi che ne la magior parte dele lingue moderne i lo ciama
Sto...e varianti...la derivazion dal Satem xe evidente...esendo i Celti
direti disendenti dei kurgani del ovest.....la vedo dura che i sia stai
protoslavi...almeno protoslavi nel senso dei slavi moderni..per esempio i
croati riva dai monti dela persia...ala sai lontana...i sloveni i xe rivai
qua drio de atila....che rivando da est li gaveva travolti e aservidi prima
de vignir a romper i zebedei de ste parti...se piutosto piu' probabile che i
protoslavi iera i cosideti VENETI PRIMI..o ENETOI .quei che secondo la
legenda i xe filai da la paflagonia, che po saria la parte nord dela
penisola anatolica, sburtai dai achei dopo la rovinosa fine del'egemonia
troiana vedi Odissea (anca se xe un romanzo la riporta fati acadudi
realmente..i personagi saria un tantin romanzadi..) e i saria po rivadi de
ste parti per po stabilirse in veneto...anche se la cultura che i portava ga
riscontro dal Baltico ala Dalmazia....vedi de autori vari I Veneti
progenitori d'Europa....el problema inveze xe piu' recente e riguarda i
movimenti pan nazionalistici del otocento...pangermanesimo e panslavismo in
testa.
I studiosi..secondo de che parte i stava, i ficava questa o quela
eticheta...tanto che l'indoeuropeo iera piutosto piu' noto come
indogermanico....per no parlar po' dela antica usanza de tirar l'acqua perl
proprio mulin...tipo..mi son piu antico e me partien questo, no son piu' mi
e me partien anca stoaltro...te ripeto...l'unico studio antico valido se
quel del Marchesetti....tuto el resto, compresi i studi propagandistici del
ventenio saria meio sai ben filtrarli....
Per quel che riguarda el sol inciso sui stipiti ....mi zerco.....e anca
trovo !
Pero' no poso ancora dir niente finche' no go fato tute le verifiche del
caso....me ripeto....far 2+2 in archeologia xe sai fazile (e quindi se
parimenti fazile capelar) e sicome sta regola val sopratuto per
mi...parlero' co saro' sicuro....
(xe usanze che i sloveni ga "trovado" e fato
sue........stradafazendo....quel che xe ciama culture mediade....)
W l'A.
M.